MIKSI MITTARI NAKSAHTELEE?
Ääni liittyy Landis&Gyr-merkkisen mittarin automaattiseen etäkytkentä-/etäkatkaisulaitteen toimintavalmiuden tarkistukseen. Tarkistus tehdään kerran vuorokaudessa ja ajankohta määräytyy siitä, milloin etäkytkentä-/katkaisulaitetta on viimeksi käytetty tai milloin mittarilta on ollut sähköt katkaistuna. Tarkistusajankohta siirtyy noin viisi minuuttia aikaisemmaksi joka vuorokausi. Naksahduksen ajankohtaa voi siirtää itselleen sopivaan ajankohtaan joko katkaisemalla sähköt hetkeksi mittarissa olevalla ohjauspainikkeella tai asunnon pääkytkimestä. Tällöin toimintavalmiuden testaus tapahtuu seuraavan kerran 24 tunnin kuluttua.
fi
MITEN PYSTYN SEURAAMAAN ITSE SÄHKÖNKULUTUSTA MITTARISTA?
Helpoiten sähkönkäyttöä voi seurata Sävel-palvelustamme. Maksuttomassa Sävel-palvelussa voit seurata kotisi, yrityksesi tai kiinteistösi energiankäyttöä jopa tunneittain. Se auttaa suunnittelemaan ja vähentämään energiankäyttöäsi.Sähkönkäyttö näkyy myös sähkömittarin näytöllä.
fi
VOIKO MITTARI MITATA VÄÄRIN?
Etäluettavat mittarit mittaavat sähköenergian erittäin tarkasti. Mittareille on asetettu erittäin tiukat tekniset vaatimukset ja niiden tietoturvan taso on korkea. Mittalaitteisto testataan tehtaalla ja kenttäolosuhteissa ennen asennusten alkamista. Etäluenta mahdollistaa lisäksi mittalaitteiden automaattisen kunnonvalvonnan, jolloin vikaantuneet mittarit voidaan vaihtaa nopeasti uusiin.Mikäli epäilet vikaa sähkömittarissasi, voit pyytää sähkömittarin tarkistuksen. Tarkastuksen suorittaa Helen Sähköverkon mittarointiurakoitsija. Lue lisää sähkömittarin tarkistuksesta.
fi